TOG เผยงบฯ Q3/58 กำไรเพิ่มขึ้น 137%
TOG เผยงบฯ Q3/58 กำไรเพิ่มขึ้น 137% โดยงบฯ Q3/58 กำไรสุทธิ 89.62 ลบ. เพิ่มขึ้น 137% จากปีก่อนที่มีกำไร 37.82 ลบ. ขณะที่ งวด 9 เดือนมีกำไร 173.97 ลบ. เพิ่มขึ้น 9% จากปีก่อนที่มีกำไร 159.16 ลบ. เนื่องจากบริษัทมีรายได้เพิ่มขึ้น และมีกำไรจากอัตราแลกเปลี่ยน
11 พ.ย. 2558

บริษัท ไทยออพติคอล กรุ๊ป จำกัด (มหาชน) หรือ TOG รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 89.62 ล้านบาท หรือมีกำไรสุทธิ 0.19 บาทต่อหุ้น เพิ่มขึ้น 137% จากช่วงเดียวกันของปีก่อนที่มีกำไรสุทธิ 37.82 ล้านบาท หรือมีกำไรสุทธิ 0.08 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 173.97 ล้านบาท หรือ 0.37 บาทต่อหุ้น เพิ่มขึ้น 9% จากช่วงเดียวกันของปีก่อนที่มีกำไรสุทธิ 159.16 ล้านบาท หรือ 0.34 บาทต่อหุ้น
ทั้งนี้ ผลการดำเนินงวด 3 เดือนที่มีกำไรเพิ่มขึ้น เนื่องจาก 1.ยอดขายที่เพิ่มขึ้น 2. กำไรจากอัตราแลกเปลี่ยน 10.49 ล้านบาท 3. กำไรจากการซื้อหุ้นบริษัท โพลีซัน จำกัด 9.30 ล้านบาท โดยที่อัตรากำไรสุทธิเท่ากับร้อยละ 19.55 (อัตรากำไรสุทธิของไตรมาสเดียวกันในปีก่อนเท่ากับร้อยละ 8.83)